Diari Oficial de la Generalitat Valenciana


Sumari del DOGV 1979, del 08-03-1993 (1993/827348)

ORDRE de 4 de gener de 1993, de la Conselleria de Cultura, Educació i Ciència, per la qual es convoquen beques per a la realització de treballs d'investigació dins del Pla d'Estudis del Valencià Actual.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/04/(1)/dof/vci/html**

### Dades del document

Número de DOGV
:   1979

Data del DOGV
:   08-03-1993

Secció del DOGV
:   DISPOSICIONS GENERALS

Número del document
:   1993/827348


Data del document
:   04-01-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 de gener de 1993, de la Conselleria de Cultura, Educació i Ciència, per la qual es convoquen beques per a la realització de treballs d'investigació dins del Pla d'Estudis del Valencià Actual.  
L'Ordre de 31 de març de 1986 (DOGV núm. 368, de 25 d'abril) obria als investigadors valencians un canal per a poder aprofundir el coneixement de l?idioma propi de la Comunitat Valenciana en compliment del mandat que recull la Llei de la Generalitat Valenciana 4/1983, d'ús i Ensenyament del Valencià, segons la qual aquesta té un compromís irrenunciable en la defensa del patrimoni cultural de la comunitat autònoma i, d'una manera especial, en la recuperació del valencià, llengua històrica i pròpia del nostre poble, del qual constitueix la més peculiar senya d'identitat. En aquest sentit, la Conselleria de Cultura, Educació i Ciència es proposa continuar el Pla d'Estudis del Valencià Actual per tal de contribuir eficaçment a un estudi científic del nostre idioma i del seu entorn sociolingüístic.  
L'adjudicació d'aquestes beques s'ofereix a tots els investigadors i està subjecta a les clàusules que s'indiquen a continuació.  
D'acord amb el Decret 108/1992, de 16 de juliol, del Govern Valencià,, i en ús de les facultats que em confereix l'article 35 de la Llei 5/1983, de 30 de desembre, del Govern Valencià,  
ORDENE  
Primer  
Es convoca concurs públic per a la concessió de beques que tenen com a objecte l?elaboració de treballs dins del Pla d'Estudis del Valencià Actual i s'aproven les bases per les quals es regeix aquesta convocatòria, que s'inclouen com a annex d'aquesta ordre.  
Segon  
Aquestes ajudes tindran un import global màxim de 8.000.000 PTA (vuit milions milions de pessetes). El pagament del 40% de cada una de les beques es farà a càrrec de la línia pressupostària 401/1993, projecte 91, del pressupost de la Generalitat Valenciana per a 1993. El pagament del 60% restant queda supeditat a l'existència de crèdit adequat i suficient del pressupost que s'aprove per a l'any 1994.  
DISPOSICIONS FINALS  
Primera  
Es delega en el Director General de Política Lingüística la facultat de concedir aquestes ajudes i se l'autoritza perquè dicte les resolucions necessàries per al desplegament i l?execució d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 4 de gener de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases per a la concessió de beques per a la realització de treballs d?investigació dins del Pla d'Estudis del Valencià Actual  
Primera  
Els sol·licitants hauran de reunir les condicions següents:  
a) Tenir la nacionalitat espanyola.  
b) Tenir llicenciatura o diplomatura universitària i acreditar coneixements suficients per a la investigació de la llengua, a criteri de la comissió a què es refereix la base quarta després d?estudiar el currículum dels sol·licitants.  
Les sol·licituds podran presentar-se individualment o per equips de treball. Si la sol·licitud la feia un equip de treball s'entendrà que actua com a representant el membre que figure en primer lloc; sense perjudici d'això, tots els formants de l'equip de treball respondran solidàriament de les seues obligacions davant l'administració.  
Si, per alguna causa, cap dels membres de l?equip l'abandona, la resta ho comunicarà a la Direcció General de Política Lingüística i, si així ho consideren, manifestaran el desig de continuar el treball, sols o amb la incorporació d?algun membre noti. Si la persona que abandona l?equip és qui en té la representació, aquesta passarà a la que figure en segon lloc, j així successivament.  
Segona  
En la sol·licitud, adreçada a la Direcció General de Política Lingüística, caldrà fer constar el nom del projecte de treball, i s'hi haurà d'adjuntar una memòria explicativa que inclourà la descripció de l'estudi, les etapes de realització, la metodologia i la bibliografia que s'emprarà; també s'hi farà constar el cost aproximat del treball. El projecte s'haurà de cenyir, necessàriament, als terminis temporals establerts en aquestes bases.  
La sol·licitud i el projecte es presentaran acompanyats de la titulació, el currículum i tota la documentació complementària que el personal aspirant considere oportuna.  
La documentació podrà presentar-se al Registre General de la Conselleria de Cultura, Educació i Ciència, als serveis territorials d'Alacant, Castelló i València; als centres d?informació de l?Oficina d?Informació, Iniciatives i Reclamacions de la Generalitat o utilitzar qualsevol dels procediments que estableix l'article 66 de la Llei de Procediment Administratiu, en el termini de vint dies comptadors a partir de la publicació d'aquesta convocatòria al Diari Oficial de la Generalitat Valenciana.  
Tercera  
Amb aquesta convocatòria per a l?estudi científic del nostre idioma, la Conselleria de Cultura, Educació i Ciència es proposa continuar els estudis encetats en les convocatòries anteriors sobre els diferents nivells de la llengua des del punt de vista històric, descriptiu i normatiu i també la potenciació dels estudis sobre la toponímia de les nostres terres.  
En aquest sentit, se seleccionaran, prioritàriament, els projectes de treball al voltant dels aspectes següents:  
1. Estudi de qualsevol dels nivells de la llengua, especialment en l'estat actual.  
2. Estudis de toponímia, tant exhaustius d?un municipi o zona com temàtics, especialment els accidents geogràfics, xarxa hidrogràfica, costes, etc. La realització dels estudis de toponímia s'ajustarà a les indicacions metodològiques que plantege la Direcció General de Política Lingüística.   
3. Estudis referents al llenguatge administratiu, especialment aquells que vagen dirigits a la conformació del llenguatge administratiu local.  
4. Estudis terminològics, preferentment aquells que incidesquen en la fixació d'un lèxic científico-tècnic.  
Tindran prioritat també en la selecció aquells treballs que siguen ampliació o continuació d'estudis realitzats en convocatòries anteriors d'aquest pla d'estudis. Aquesta prioritat estarà condicionada, no obstant això, a l?interès del projecte i a la qualitat del primer estudi realitzat.  
Quarta  
Per a l'adjudicació dels projectes d?estudi i l'avaluació del compliment dels compromisos adquirits es crea una comissió amb la composició següent:  
President:  
- El Cap del Servei d'Assessorament Lingüístic i Traducció de la Direcció General de Política Lingüística.  
Vocals:  
- El Tècnic en Estudis Lingüístics de la Direcció General de Política Lingüística,  
- El Cap del Servei de Política Científica de la Direcció General d'Ensenyaments Universitaris,  
- Un representant de l'Institut de Filologia Valenciana.  
Secretari:  
- Un funcionari de la Direcció General de Política Lingüística.  
Si algun d'aquest components es veu impossibilitat d'assistir a les reunions de la comissió, la Direcció General de Política Lingüística nomenarà les persones que estime oportunes per suplir els membres que depenen d'ella; igualment faran, la Direcció General d'Ensenyaments Universitaris i l?Institut de Filologia Valenciana.  
La Comissió d'Avaluació es reunirà dins dels vint dies següents a la finalització del termini de presentació de sol·licituds i farà la selecció en funció dels criteris següents: garanties que oferesca la titulació i currículum del sol·licitant; plantejament del projecte i la metodologia a utilitzar; interès del tema d'estudi, donant prioritat a la subjecció als temes proposats en aquesta convocatòria. La proposta d?adjudicació s'elevarà al Director General de Política Lingüística en el termini de 10 dies des de la reunió de la comissió.  
Cinquena  
La comissió esmentada en la base quarta tindrà les funcions següents:  
1. Estudiar els projectes presentats i els currículums dels sol·licitants.  
2. Fer una proposta de resolució al Director General de Política Lingüística.  
3. Després de la concessió de les beques, tindrà com a missió fer el seguiment dels treballs i proposar al director general de Política Lingüística el que considere convenient sobre la marxa dels estudis.  
Sisena  
La Direcció General de Política Lingüística, per delegació del Conseller de Cultura, Educació i Ciència, dictarà una resolució en el termini de 10 dies a partir de la data en què la comissió d'avaluació n'eleve la proposta. En la resolució s'indicaran els projectes que hauran estat seleccionats entre els presentats i la quantitat assignada.  
També podrà declarar deserta, totalment o en part, l'adjudicació de projectes de treballs si considerava que cap dels presentats no s'adequava a les bases d'aquesta convocatòria.  
En tot cas, l?import de les ajudes no podrà superar mai, aïlladament o en concurrència amb subvencions o ajudes d'altres administracions públiques o d'altres ens públics o privats, el cost de l'activitat que ha de realitzar el beneficiari.  
La Direcció General de Política Lingüística notificarà la resolució de concessió o denegació a les persones interessades.  
Setena  
En ser notificada la resolució, els adjudicataris contrauen les obligacions següents:  
a) Fer l'estudi pel qual se'ls concedeix l'ajuda.  
b) Acreditar davant de la Direcció General de Política Lingüística la realització de l'estudi i també el compliment dels requisits i condicions que determinen la concessió o adjudicació de l'ajuda.  
c) Sotmetre's a les actuacions de control financer que corresponen a la Intervenció General, en relació amb les subvencions i ajudes concedides.  
d) Comunicar a la Direcció General de Política Lingüística l?obtenció de subvencions o ajudes, per al mateix estudi, procedents de qualsevol administració o ens públic.  
Així mateix, hauran de demostrar que estan al corrent de les obligacions tributàries i amb la Seguretat Social en els termes que estableix l'Ordre de 7 de gener de 1991, de la Conselleria d'Economia i Hisenda.  
Vuitena  
El pagament de la quantitat assignada es farà en dos terminis; un 40% a la presentació dels materials a partir dels quals es farà la redacció definitiva del treball i que s'hauran de presentar dins del mes d'octubre de 1993; un 60% a la presentació de la redacció definitiva del treball dins del mes de setembre de 1994, aquest segon pagament estarà subjecte a l?existència de crèdit suficient en l'esmentat exercici pressupostari. La redacció definitiva del treball s'haurà de presentar en suport informàtic i, a més, impresa per duplicat.  
La Conselleria de Cultura, Educació i Ciència podrà suspendre qualsevol d'aquests treballs quan hi haja, per part dels beneficiaris, incompliment d'aquestes bases, amb audiència prèvia a la persona interessada. En aquest cas, d'acord amb l'article 7é, punt 2, del Decret 108/1992 i l'article 47, punt 9, del text refós de la Llei d'Hisenda Pública de la Generalitat Valenciana, quedarà sense efecte la beca i procedirà el reintegrament de la quantitat percebuda i l'exigència de l?interès de demora des que es va pagar la subvenció.  
Si l?estudi presentat no s'adequa a les característiques del projecte o no reuneix suficient rigor científic, aquesta conselleria es reserva el dret de reconsiderar, amb audiència prèvia a la persona interessada, la quantitat assignada per tal d'ajustar-la a la realitat del treball.  
Tota alteració de les condicions tingudes en compte per a la concessió de la beca, i en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.  
Igualment, en el supòsit de rebre cap altra ajuda amb la mateixa finalitat, quan la subvenció principal siga de la Generalitat Valenciana, pertocarà el reintegrament de l'excés obtingut sobre el cost de l'activitat desenvolupada.  
Novena  
Els treballs realitzats seran propietat de la Conselleria de Cultura, Educació i Ciència, la qual es reserva el dret de publicar-los, íntegrament o en part.  
Quan la publicació es gestione mitjançant una editorial privada, la quantitat percebuda en concepte d'ajuda a la investigació actuarà com a bestreta dels drets d'autor.  
Si en el termini de dos anys no els publica, els autors queden lliures de publicar-los pel mitjà que consideren convenient però fent constar-hi el patrocini de la Conselleria de Cultura, Educació i Ciència.  
Deu  
La concurrència a aquesta convocatòria comporta l'acceptació de les bases.  
El fet d'haver-se beneficiat de la concessió d?alguna d'aquestes beques d'investigació no implica cap tipus de relació laboral amb la Generalitat Valenciana.  
El fet que el beneficiari de l?ajuda fóra un funcionari o personal laboral de la Generalitat Valenciana, no n'afectaria la situació administrativa.


Còpia Permalink ELI